หุ้นโซลปิดบวก 0.65% ขานรับตัวเลขจ้างงานสหรัฐสดใส
หุ้นโซลปิดบวก 0.65% ขานรับตัวเลขจ้างงานสหรัฐสดใส
8 ส.ค. 2559

ดัชนีคอมโพสิตตลาดหุ้นเกาหลีใต้ปิดบวกในวันนี้ ขานรับตัวเลขการจ้างงานนอกภาคเกษตรสหรัฐพุ่งขึ้นสูงเกินคาดในเดือนก.ค. ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 13.18 จุด หรือ +0.65% ปิดที่ 2,031.12 จุด โดยมีปริมาณการซื้อขายเบาบาง 266 ล้านหุ้น มูลค่า 4.09 ล้านล้านวอน (3.68 พันล้านดอลลาร์) โดยมีหุ้นบวกมากกว่าหุ้นลบในสัดส่วน 420 ต่อ 387
กระทรวงแรงงานสหรัฐรายงานว่า ตัวเลขการจ้างงานนอกภาคเกษตรพุ่งขึ้น 255,000 ตำแหน่งในเดือนก.ค. หลังจากทะยานขึ้น 287,000 ตำแหน่งในเดือนมิ.ย. ขณะที่อัตราการว่างงานทรงตัวที่ระดับ 4.9% 
นักวิเคราะห์คาดการณ์ก่อนหน้านี้ว่า การจ้างงานจะเพิ่มขึ้น 180,000 ตำแหน่งในเดือนก.ค. และอัตราการว่างงานจะลดลงสู่ระดับ 4.8%